
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1973 

12 Σεπτεμβρίου 2015 


ΑΠΟΦΑΣΕΙ Σ 

Αριθμ. 31983 

Καθορισμός των όρων, των προϋποθέσεων και του χρό¬ 
νου προβολής, κατά την προεκλογική περίοδο, των 
πολιτικών κομμάτων και συνασπισμών συνεργαζόμε- 
νων κομμάτων, οι συνδυασμοί των οποίων ανακηρύ- 
χθηκαν από τον Άρειο Πάγο για τη συμμετοχή τους 
στις εθνικές εκλογές της 20ης Σεπτεμβρίου 2015, 
από τους δημόσιους και ιδιωτικούς ραδιοφωνικούς 
και τηλεοπτικούς σταθμούς ελεύθερης λήψης, κα¬ 
θώς και τους φορείς παροχής συνδρομητικών ραδι¬ 
οφωνικών και τηλεοπτικών υπηρεσιών κάθε μορφής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΕΠΙΚΡΑΤΕΙΑΣ 

Έχοντας υπόψη: 

I. Τις διατάξεις: 

1. του Ν. 3023/2002 (Α' 146) «Χρηματοδότηση των πο¬ 
λιτικών κομμάτων από το Κράτος, έσοδα και δαπάνες, 
προβολή, δημοσιότητα και έλεγχοι των οικονομικών 
των πολιτικών κομμάτων και των υποψηφίων βουλευ¬ 
τών», όπως ισχύει, και ιδίως των άρθρων 10 και 30 του 
Νόμου αυτού, 

2. του Π.δ. 26/2012 (Α' 57) «Κωδικοποίηση σ’ ενιαίο 
κείμενο των διατάξεων της νομοθεσίας για την εκλογή 
βουλευτών», όπως ισχύει, 

3. του Ν. 2328/1995 (Α' 159) «Νομικό καθεστώς της 
ιδιωτικής τηλεόρασης και της τοπικής ραδιοφωνίας, 
ρύθμιση θεμάτων ραδιοτηλεοπτικής αγοράς και άλλες 
διατάξεις», όπως ισχύει, 

4. του Ν. 2644/1998 (Α' 233) «Για την παροχή συνδρο¬ 
μητικών ραδιοφωνικών και τηλεοπτικών υπηρεσιών και 
συναφείς διατάξεις», όπως ισχύει, 

5. του Ν. 4173/2013 (Α' 169) «Ελληνική Ραδιοφωνία Τη¬ 
λεόραση Ανώνυμη Εταιρεία», όπως τροποποιήθηκε με 
το Ν. 4324/2015 (Α' 44), και ισχύει, 

6. του άρθρου 7 του Ν. 3603/2007 (Α' 188) «Ρύθμιση 
θεμάτων δημοσκοπήσεων», όπως ισχύει, 


7. του Ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο «Πρόγραμμα Διαύγεια» και άλλες 
διατάξεις», 

8. του Ν. 4255/2014 (Α' 89) «Εκλογή μελών του Ευρω¬ 
παϊκού Κοινοβουλίου και άλλες διατάξεις», 

9. του Π.δ. 66/2015 (Α' 107), «Διάλυση της Βουλής, 
προκήρυξη εκλογής Βουλευτών και σύγκληση της νέας 
Βουλής», 

10. του άρθρου 90 του Π.δ. 63/2005 (Α' 98) «Κωδι¬ 
κοποίηση της Νομοθεσίας για την Κυβέρνηση και τα 
κυβερνητικά όργανα», όπως ισχύει, 

11. του άρθρου 28 του Ν. 4320/2015 (Α' 29) «Κατάργηση 
Γ ενικής Γ ραμματείας Επικοινωνίας και Προβολής, μετα¬ 
φορά των Υπηρεσιών της στη Γ ενική Γ ραμματεία Ενη¬ 
μέρωσης και μετονομασία της Γενικής Γραμματείας 
Ενημέρωσης σε Γενική Γραμματεία Ενημέρωσης και 
Επικοινωνίας», 

12. του Π.δ. 102/2014 (Α' 169) «Οργανισμός της Γενικής 
Γ ραμματείας Ενημέρωσης και της Γ ενικής Γ ραμματείας 
Επικοινωνίας και Προβολής», 

13. του Π.δ. 105/2014 (Α' 172) «Οργανισμός Υπουργείου 
Εσωτερικών», 

14. του Π.δ. 24/2015 (Α' 20) «Σύσταση και μετονομα¬ 
σία υπουργείων, μεταφορά της Γ ενικής Γ ραμματείας 
Κοινωνικών Ασφαλίσεων» και ειδικότερα του άρθρου 1 
«Σύσταση Υπουργείου Εσωτερικών και Διοικητικής Ανα¬ 
συγκρότησης», 

15. του Π.δ. 65/2015 (Α' 106) «Διορισμός Υπουργών, Ανα¬ 
πληρωτών Υπουργών και Υφυπουργών», 

16. της υπ’ αριθμ. Υ22/29-08-2015 (Β' 1866) απόφασης 
της Πρωθυπουργού «Καθορισμός αρμοδιοτήτων του 
Υπουργού Επικράτειας Ελευθερίου Παπαγεωργόπου- 
λου». 

II. Την υπ’ αριθμ. 6359/1-9-2015 γνώμη του Εθνικού Συμ¬ 
βουλίου Ραδιοτηλεόρασης. 

III. Την από 12/9/2015 γνώμη της Διακομματικής Επι¬ 
τροπής Εκλογών, όπως αυτή συγκροτήθηκε αρχικώς 
με την υπ’ αριθμ. 30091/29.8.2015 (Β' 1865) απόφαση του 

Υπουργού Εσωτερικών και Διοικητικής Ανασυγκρότησης 
«Συγκρότηση Διακομματικής Επιτροπής Εκλογών» και 
συμπληρώθηκε με την υπ’ αριθμ. 31812/11.9.2015 (Β' 1972) 
απόφαση του Υπουργού Εσωτερικών και Διοικητικής 
Ανασυγκρότησης «Συμπλήρωση συγκρότησης της Δια¬ 
κομματικής Επιτροπής Εκλογών». 

IV. Την υπ’ αριθμ. 193/2015 απόφαση του Α1 Πολιτικού 
Τμήματος του Αρείου Πάγου, με την οποία ανακηρύ¬ 
χθηκαν οι συνδυασμοί των υποψηφίων των πολιτικών 
κομμάτων και των συνασπισμών συνεργαζόμενων κομ¬ 
μάτων, που θα συμμετάσχουν στις εκλογές της 20ης 
Σεπτεμβρίου 2015 για την ανάδειξη των μελών του Εθνι¬ 
κού Κοινοβουλίου. 

V. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Με την παρούσα καθορίζονται οι όροι, οι προϋπο¬ 
θέσεις και ο χρόνος προβολής από την εταιρεία με 
την επωνυμία «ΕΛΛΗΝΙΚΗ ΡΑΔΙΟΦΩΝΙΑ, ΤΗΛΕΟΡΑΣΗ 
ΑΝΩΝΥΜΗ ΕΤΑΙΡΕΙΑ» (ΕΡΤ Α.Ε.), τους ιδιωτικούς ενη¬ 
μερωτικούς ραδιοφωνικούς και τηλεοπτικούς σταθμούς 
ελεύθερης λήψης, καθώς και τους φορείς παροχής συν¬ 
δρομητικών ραδιοφωνικών και τηλεοπτικών υπηρεσιών 
κάθε μορφής, που λειτουργούν νόμιμα σύμφωνα με 
την ισχύουσα νομοθεσία, κατά την προεκλογική πε¬ 
ρίοδο, των πολιτικών κομμάτων και των συνασπισμών 
συνεργαζόμενων κομμάτων, οι συνδυασμοί των οποί¬ 
ων ανακηρύχθηκαν από τον Άρειο Πάγο για τη συμ¬ 
μετοχή τους στις εκλογές της 20ης Σεπτεμβρίου 2015 
για την ανάδειξη των μελών του εθνικού κοινοβουλίου, 
ήτοι «ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ», «ΝΕΑ 
ΔΗΜΟΚΡΑΤΙΑ», «ΛΑΪΚΟΣ ΣΥΝΔΕΣΜΟΣ - ΧΡΥΣΗ ΑΥΓΗ», 
«ΤΟ ΠΟΤΑΜΙ», «ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ», 
«ΑΝΕΞΑΡΤΗΤΟΙ ΕΛΛΗΝΕΣ ΕΘΝΙΚΗ ΠΑΤΡΙΩΤΙΚΗ ΔΗΜΟ¬ 
ΚΡΑΤΙΚΗ ΣΥΜΜΑΧΙΑ», «ΟΡΓΑΝΩΣΗ ΚΟΜΜΟΥΝΙΣΤΩΝ 
ΔΙΕΘΝΙΣΤΩΝ ΕΛΛΑΔΑΣ (Ο.Κ.Δ.Ε.)», «ΟΑΚΚΕ - Οργάνωση 
για την Ανασυγκρότηση του ΚΚΕ», «ΚΟΙΝΩΝΙΑ», «ΕΛΛΗΝΙ¬ 
ΚΗ ΛΑΪΚΗ ΔΗΜΟΚΡΑΤΙΚΗ ΑΠΕΛΕΥΘΕΡΩΣΗ (ΕΛ.ΛΑ.Δ.Α.)», 
|«ΕΝΙΑΙΟ ΠΑΛΛΑΪΚΟ ΜΕΤΩΠΟ (Ε.ΠΑ.Μ.)», «ΛΑΪΚΗ ΕΝΟ¬ 
ΤΗΤΑ», «δημιουργία, ξανά! Θάνος Τζήμερος», «ΕΝΩΣΗ 
ΚΕΝΤΡΩΩΝ», «ΚΚΕ (μ-λ) - Μ-Λ ΚΚΕ - ΕΚΛΟΓΙΚΗ ΣΥΝΕΡ¬ 
ΓΑΣΙΑ», «ΔΗΜΟΚΡΑΤΙΚΟΙ, κοινωνία αξιών, Κόμμα Πει¬ 
ρατών Ελλάδας», «ΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΗ ΣΥ¬ 
ΝΕΡΓΑΣΙΑ για την ΑΝΑΤΡΟΠΗ - ΑΝΤ.ΑΡ.ΣΥ.Α., Μέτωπο 
της Αντικαπιταλιστικής, Επαναστατικής, Κομμουνιστικής 
Αριστερός και της Ριζοσπαστικής Οικολογίας - εκλογική 
συνεργασία με Εργατικό Επαναστατικό Κόμμα - Ε.Ε.Κ. 
και ανένταχτους/ες αγωνιστές/στριες της αριστερός», 
«ΠΑΤΡΙΩΤΙΚΗ ΕΝΩΣΗ - ΕΛΛΗΝΙΚΗ ΛΑΪΚΗ ΣΥΣΠΕΙΡΩΣΙΣ 
«ΕΛ.ΛΑ.Σ.»», «ΔΗΜΟΚΡΑΤΙΚΗ ΣΥΜΠΑΡΑΤΑΞΗ (ΠΑΝΕΛΛΗ¬ 
ΝΙΟ ΣΟΣΙΑΛΙΣΤΙΚΟ ΚΙΝΗΜΑ - ΔΗΜΟΚΡΑΤΙΚΗ ΑΡΙΣΤΕΡΑ)», 
καθώς και κάθε αναγκαία λεπτομέρεια για τις εμφα¬ 
νίσεις στα ανωτέρω ραδιοτηλεοπτικά μέσα των ορι¬ 
ζόμενων εκπροσώπων των παραπάνω κομμάτων και 
συνασπισμών συνεργαζόμενων κομμάτων. 

1. Η ΕΡΤ Α.Ε. έχει την υποχρέωση να μεταδίδει σε 
εθνικό ραδιοφωνικό και τηλεοπτικό δίκτυο μια συνέντευ¬ 
ξη διάρκειας σαράντα πέντε (45') πρώτων λεπτών της 
ώρας, του αρχηγού ή εκπροσώπου κάθε πολιτικού κόμ¬ 
ματος και συνασπισμού συνεργαζόμενων κομμάτων, οι 
συνδυασμοί των οποίων ανακηρύχθηκαν από τον Αρειο 
Πάγο για τη συμμετοχή τους στις εθνικές εκλογές της 
20ης Σεπτεμβρίου 2015. Η ΕΡΤ Α.Ε. υποχρεούται να επι¬ 


τρέπει την απευθείας αναμετάδοση των συνεντεύξεων 
και να διαθέτει δωρεάν το περιεχόμενο των σχετικών 
μαγνητοσκοπήσεων ή μαγνητοφωνήσεων σε οποιονδή- 
ποτε ιδιωτικό ραδιοφωνικό ή τηλεοπτικό σταθμό που 
λειτουργεί νόμιμα και υποβάλλει αντίστοιχο αίτημα. 

2. Η ΕΡΤ Α.Ε. έχει επίσης την υποχρέωση να μεταδώ¬ 
σει σε εθνικό τηλεοπτικό και ραδιοφωνικό δίκτυο κατά 
την μεσημβρινή ζώνη, μια συνέντευξη Τύπου διάρκειας 
σαράντα πέντε (45') πρώτων λεπτών της ώρας, με κα¬ 
θένα από τους αρχηγούς ή εκπροσώπους των πολιτι¬ 
κών κομμάτων και των συνασπισμών συνεργαζόμενων 
κομμάτων, οι συνδυασμοί των οποίων ανακηρύχθηκαν 
από τον Άρειο Πάγο για τη συμμετοχή τους στις εθνικές 
εκλογές της 20ης Σεπτεμβρίου 2015. Τις συνεντεύξεις 
αυτές έχουν την υποχρέωση να μεταδώσουν την ίδια 
ημέρα ή το αργότερο ως 05:00 το πρωί της επομένης 
είτε απευθείας, είτε μαγνητοσκοπημένες ή μαγνητο¬ 
φωνημένες και οι νομίμως λειτουργούντες ιδιωτικοί 
ενημερωτικοί ραδιοφωνικοί και τηλεοπτικοί σταθμοί 
ελεύθερης λήψης εθνικής, περιφερειακής και τοπικής 
εμβέλειας. Τ ο δεύτερο εδάφιο της παραγράφου 1 έχει 
εφαρμογή και για τις συνεντεύξεις της παρούσας πα¬ 
ραγράφου. 

3. Η ΕΡΤ Α.Ε., καθώς και οι νομίμως λειτουργούντες 
ενημερωτικοί ιδιωτικοί τηλεοπτικοί και ραδιοφωνικοί 
σταθμοί ελεύθερης λήψης εθνικής, περιφερειακής και 
τοπικής εμβέλειας, αντίστοιχα, έχουν την υποχρέωση 
να οργανώσουν τρεις (3), τουλάχιστον, ομαδικές συζη¬ 
τήσεις με εκπροσώπους των πολιτικών κομμάτων και 
των συνασπισμών συνεργαζόμενων κομμάτων, οι συνδυ¬ 
ασμοί των οποίων ανακηρύχθηκαν από τον Αρειο Πάγο 
για τη συμμετοχή τους στις εθνικές εκλογές της 20ης 
Σεπτεμβρίου 2015. Ως ώρα μετάδοσης των συζητήσεων 
αυτών ορίζεται το διάστημα από 17:00 έως 01:30. 

4. Η ΕΡΤ Α.Ε. έχει την υποχρέωση να καλύψει μία (1) 
προεκλογική συγκέντρωση ή άλλη προεκλογική πολιτική 
εκδήλωση καθενός από τα πολιτικά κόμματα και τους 
συνασπισμούς συνεργαζόμενων κομμάτων, οι συνδυα¬ 
σμοί των οποίων ανακηρύχθηκαν από τον Άρειο Πάγο 
για τη συμμετοχή τους στις εθνικές εκλογές της 20ης 
Σεπτεμβρίου 2015, διάρκειας έως μίας (1) το πολύ ώρας, 
την οποία θα επιλέξουν τα ίδια. Επίσης, η ΕΡΤ Α.Ε. έχει 
την υποχρέωση να καλύψει μία (1) προεκλογική συγκέ¬ 
ντρωση ή άλλη προεκλογική πολιτική εκδήλωση καθε¬ 
νός από τα πολιτικά κόμματα και τους συνασπισμούς 
συνεργαζόμενων κομμάτων, οι συνδυασμοί των οποίων 
ανακηρύχθηκαν από τον Αρειο Πάγο για τη συμμετοχή 
τους στις εθνικές εκλογές της 20ης Σεπτεμβρίου 2015, 
η οποία θα διοργανωθεί σε οποιαδήποτε επαρχιακή 
πόλη, διάρκειας έως μίας (1) το πολύ ώρας, εφόσον μπο¬ 
ρεί να καλυφθεί μέσω των διαθέσιμων τεχνικών μέσων. 
Το δεύτερο εδάφιο της παραγράφου 1 εφαρμόζεται και 
στην περίπτωση αυτή. 

5. Η ΕΡΤ Α.Ε., καθώς και οι νομίμως λειτουργούντες 
ενημερωτικοί ιδιωτικοί τηλεοπτικοί και ραδιοφωνικοί 
σταθμοί εθνικής, περιφερειακής και τοπικής εμβέλειας, 
αντίστοιχα, καθώς και οι φορείς συνδρομητικών ραδι¬ 
οφωνικών και τηλεοπτικών υπηρεσιών κάθε μορφής, 
έχουν υποχρέωση να διαθέσουν δωρεάν ένα δεκά¬ 
λεπτο την εβδομάδα από 07:00 έως 01:00 σε καθένα 
από τα πολιτικά κόμματα και τους συνασπισμούς συ- 
νεργαζόμενων κομμάτων, οι συνδυασμοί των οποίων 
ανακηρύχθηκαν από τον Αρειο Πάγο για τη συμμετοχή 

τους στις εθνικές εκλογές της 20ης Σεπτεμβρίου 2015, 
για την παρουσίαση των προγραμμάτων τους ή όποια 
άλλη πολιτική δραστηριότητα επιλεγεί από αυτά. Δεν 
επιτρέπεται η μετακύλιση ούτε η συσσώρευση των δε- 
καλέπτων, με εξαίρεση την μετακύλιση του δεκαλέπτου 
της πρώτης εβδομάδος της προεκλογικής περιόδου 
αποκλειστικώς στη δεύτερη. Κατά την διάρκεια των 
δεκάλεπτων αυτών επιτρέπεται στα κόμματα και στους 
συνασπισμούς συνεργαζόμενων κομμάτων να μεταδί¬ 
δουν διαφημιστικά μηνύματα, τα οποία δεν μπορούν να 
υπερβούν το ένα τρίτο (1/3) του εκάστοτε διατιθέμενου 
δεκάλεπτου χρόνου. 

6. Ο συνολικός δωρεάν χρόνος που διατίθεται για 
την μετάδοση διαφημιστικών μηνυμάτων των πολιτικών 
κομμάτων και των συνασπισμών συνεργαζόμενων κομ¬ 
μάτων, οι συνδυασμοί των οποίων ανακηρύχθηκαν από 
τον Αρειο Πάγο για τη συμμετοχή τους στις εθνικές 
εκλογές της 20ης Σεπτεμβρίου 2015, αφενός από την 
ΕΡΤ Α.Ε. και τους ιδιωτικούς ενημερωτικούς τηλεοπτι¬ 
κούς σταθμούς εθνικής εμβέλειας ελεύθερης λήψης και 
αφετέρου από τους φορείς παροχής συνδρομητικών 
τηλεοπτικών υπηρεσιών κάθε μορφής, αποτιμάται, για 
τον υπολογισμό της κατανομής του μεταξύ των δικαι¬ 
ούχων, ενόψει και της διαφορετικής βαρύτητας αυτού 
ανάλογα με την ώρα μετάδοσης του μηνύματος, με 
μονάδα αναφοράς το ευρώ. Ειδικότερα, για τις ανάγκες 
της παρούσας, ορίζεται ότι ο συνολικός τηλεοπτικός 
χρόνος που διατίθεται, αζημίως για το Δημόσιο, στα 
πολιτικά κόμματα και τους συνασπισμούς συνεργαζό- 
μενων κομμάτων αντιστοιχεί στο ποσό των έξι εκατομ¬ 
μυρίων διακοσίων πενήντα χιλιάδων (6.250.000) ευρώ, 
κατ’ αναλογία προς τους τελευταίους, προ της 28ης 
Αυγούστου 2015, θεωρημένους από την οικεία Δ.Ο.Υ. 
τιμοκαταλόγους. 

7. Ο συνολικός χρόνος της παραγράφου 6 θα κατανέ- 
μεται στις επιμέρους κατηγορίες κομμάτων και συνα¬ 
σπισμών συνεργαζόμενων κομμάτων, με βάση την αρχή 
της αναλογικής ισότητας και με γνώμονα την εξασφάλι¬ 
ση της μετάδοσης των θέσεων και του προγράμματος 
των κομμάτων και των συνασπισμών, ως εξής: 

α. Ποσοστό σαράντα τοις εκατό (40%) για την μετά¬ 
δοση μηνυμάτων από την ΕΡΤ Α.Ε. και τους ιδιωτικούς 
ενημερωτικούς τηλεοπτικούς σταθμούς εθνικής εμβέ¬ 
λειας ελεύθερης λήψης και για τη μετάδοση μηνυμάτων 
από τους φορείς παροχής συνδρομητικών τηλεοπτικών 
υπηρεσιών κάθε μορφής, θα διατίθεται στα πολιτικά 
κόμματα και στους συνασπισμούς συνεργαζόμενων 
κομμάτων, που διέθεταν κοινοβουλευτική ομάδα στη 
διαλυθείσα με το Π.δ. 66/2015 (Α' 107) Βουλή, ανάλογα 
με το ποσοστό των εδρών που κατείχαν την ημέρα 
προκήρυξης των εκλογών. 

β. Ποσοστό σαράντα τοις εκατό (40%) για την μετά¬ 
δοση μηνυμάτων από την ΕΡΤ Α.Ε. και τους ιδιωτικούς 
ενημερωτικούς τηλεοπτικούς σταθμούς εθνικής εμβέ¬ 
λειας ελεύθερης λήψης και για τη μετάδοση μηνυμάτων 
από τους φορείς παροχής συνδρομητικών τηλεοπτικών 
υπηρεσιών κάθε μορφής, θα διατίθεται στα πολιτικά 
κόμματα και στους συνασπισμούς συνεργαζόμενων 
κομμάτων, που έχουν εκλέξει βουλευτή στις εθνικές 
εκλογές του Ιανουάριου 2015, ανάλογα με τις ψήφους 
που έλαβαν. 

γ. Ποσοστό είκοσι τοις εκατό (20%) για την μετάδοση 
μηνυμάτων από την ΕΡΤ Α.Ε. και τους ιδιωτικούς ενη¬ 


μερωτικούς τηλεοπτικούς σταθμούς εθνικής εμβέλειας 
ελεύθερης λήψης και για την μετάδοση μηνυμάτων 
από τους φορείς παροχής συνδρομητικών τηλεοπτι¬ 
κών υπηρεσιών κάθε μορφής, θα διατίθεται ισομερώς 
σε όλα τα πολιτικά κόμματα και τους συνασπισμούς 
συνεργαζόμενων κομμάτων, των οποίων οι συνδυασμοί 
ανακηρύχθηκαν από τον Αρειο Πάγο για την συμμετοχή 
τους στις εθνικές εκλογές της 20ης Σεπτεμβρίου 2015. 

8. Ο χρόνος που διατίθεται για την μετάδοση διαφη¬ 
μιστικών μηνυμάτων των πολιτικών κομμάτων και των 
συνασπισμών συνεργαζόμενων κομμάτων, που διέθεταν 
κοινοβουλευτική ομάδα στη διαλυθείσα με το Π.δ. 66/2015 
(Α' 107) Βουλή ή που εξέλεξαν βουλευτή στις εθνικές 
εκλογές του Ιανουάριου 2015, ήτοι των κομμάτων «ΣΥ¬ 
ΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ» (ΣΥ.ΡΙ.ΖΑ.), 
«ΝΕΑ ΔΗΜΟΚΡΑΤΙΑ» (Ν.Δ.), «ΛΑΪΚΟΣ ΣΥΝΔΕΣΜΟΣ ΧΡΥΣΗ 
ΑΥΓΗ», «ΤΟ ΠΟΤΑΜΙ», «ΚΟΜΜΟΥΝΙΣΤΙΚΟ ΚΟΜΜΑ ΕΛΛΑ¬ 
ΔΑΣ» (Κ.Κ.Ε.), «ΑΝΕΞΑΡΤΗΤΟΙ ΕΛΛΗΝΕΣ», «ΠΑΝΕΛΛΗΝΙΟ 
ΣΟΣΙΑΛΙΣΤΙΚΟ ΚΙΝΗΜΑ (ΠΑ.ΣΟ.Κ.)» και «ΛΑΪΚΗ ΕΝΟΤΗΤΑ», 
αντιστοιχεί στο 80% του συνολικού χρόνου που αναφέ- 
ρεται στην παράγραφο 6 και εκφράζεται, σύμφωνα με 
τα αναφερόμενα στην ίδια παράγραφο, στον αντίστοιχο 
προς ποσό έξι εκατομμυρίων (6.000.000) ευρώ, χρόνο 
για την προβολή στην ΕΡΤ Α.Ε. και στους ιδιωτικούς 
ενημερωτικούς τηλεοπτικούς σταθμούς εθνικής εμβέ¬ 
λειας ελεύθερης λήψης και στον αντίστοιχο προς ποσό 
διακοσίων πενήντα χιλιάδων (250.000) ευρώ, χρόνο για 
την προβολή στους φορείς παροχής συνδρομητικών 
τηλεοπτικών υπηρεσιών κάθε μορφής, με βάση τους τε¬ 
λευταίους προ της 28ης Αυγούστου 2015 θεωρημένους 
από την οικεία Δ.Ο.Υ. τιμοκαταλόγους. 

9. Σύμφωνα με την παράγραφο 7α και 7β, το ποσο¬ 
στό ογδόντα τοις εκατό (80%) του συνολικού χρόνου 
της παραγράφου 6, που αφορά στην μετάδοση δια¬ 
φημιστικών μηνυμάτων από την ΕΡΤ Α.Ε., τους ιδιωτι¬ 
κούς ενημερωτικούς τηλεοπτικούς σταθμούς εθνικής 
εμβέλειας ελεύθερης λήψης και τους φορείς παροχής 
συνδρομητικών τηλεοπτικών υπηρεσιών, κατανέμεται 
μεταξύ των πολιτικών κομμάτων και των συνασπισμών 
συνεργαζόμενων κομμάτων της παραγράφου 8 της πα¬ 
ρούσας, ως εξής: 

- «ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ» 
(ΣΥ.ΡΙ.ΖΑ.) 32,44 % 

- «ΝΕΑ ΔΗΜΟΚΡΑΤΙΑ» (Ν.Δ.) 22,30 % 

- «ΛΑΪΚΟΣ ΣΥΝΔΕΣΜΟΣ ΧΡΥΣΗ ΑΥΓΗ» 5,02 % 

- «ΤΟ ΠΟΤΑΜΙ» 4,91% 

- «ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ» (Κ.Κ.Ε.) 4,39% 

- «ΑΝΕΞΑΡΤΗΤΟΙ ΕΛΛΗΝΕΣ» 3,81% 

- «ΠΑΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ (ΠΑ.ΣΟ.Κ.)» 
3,78% 

- «ΛΑΪΚΗ ΕΝΟΤΗΤΑ» 3,33% 

10. α. Με βάση την κατανομή της προηγούμενης πα¬ 
ραγράφου, στην ΕΡΤ Α.Ε. και στους ιδιωτικούς νομίμως 
λειτουργούντες ενημερωτικούς τηλεοπτικούς σταθμούς 
εθνικής εμβέλειας ελεύθερης λήψης, ανά κόμμα και συ¬ 
νασπισμό συνεργαζόμενων κομμάτων, αναλογεί χρό¬ 
νος, όπως εκφράζεται με μονάδα αναφοράς το ευρώ, 
σύμφωνα με την παράγραφο 6 της παρούσας, ως εξής: 

- «ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ» 
(ΣΥ.ΡΙ.ΖΑ) 1.946.327 € 

- «ΝΕΑ ΔΗΜΟΚΡΑΤΙΑ» (Ν.Δ.) 1.338.281 € 

- «ΛΑΪΚΟΣ ΣΥΝΔΕΣΜΟΣ ΧΡΥΣΗ ΑΥΓΗ» 301.028 € 

- «ΤΟ ΠΟΤΑΜΙ» 294.882 € 

- «ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ». (Κ.Κ.Ε.) 
263.698 € 

- «ΑΝΕΞΑΡΤΗΤΟΙ ΕΛΛΗΝΕΣ» 228.787 € 

- «ΠΑΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ (ΠΑ.ΣΟ.Κ.)» 
226.997 € 

- «ΛΑΪΚΗ ΕΝΟΤΗΤΑ» 200.000 € 

β. Με βάση την κατανομή της προηγούμενης παραγρά¬ 
φου, στους φορείς παροχής συνδρομητικών τηλεοπτι¬ 
κών υπηρεσιών κάθε μορφής, ανά κόμμα και συνασπισμό 
συνεργαζόμενων κομμάτων, αναλογεί χρόνος, όπως εκ¬ 
φράζεται με μονάδα αναφοράς το ευρώ, σύμφωνα με 
την παράγραφο 6 της παρούσας, ως εξής: 

- «ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ ΑΡΙΣΤΕΡΑΣ» 
(ΣΥ.ΡΙ.ΖΑ.) 81.097 € 

- «ΝΕΑ ΔΗΜΟΚΡΑΤΙΑ» (Ν.Δ.) 55.762 € 

- «ΛΑΪΚΟΣ ΣΥΝΔΕΣΜΟΣ ΧΡΥΣΗ ΑΥΓΗ» 12.543 € 

- «ΤΟ ΠΟΤΑΜΙ» 12.287 € 

- «ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ» (Κ.Κ.Ε.) 10.987 € 

- «ΑΝΕΞΑΡΤΗΤΟΙ ΕΛΛΗΝΕΣ» 9.533 € 

- «ΠΑΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ (ΠΑ.ΣΟ.Κ.)» 
9.458 € 

- «ΛΑΪΚΗ ΕΝΟΤΗΤΑ» 8.333 € 

11. Ο χρόνος που διατίθεται για την μετάδοση διαφη¬ 
μιστικών μηνυμάτων των πολιτικών κομμάτων και των 
συνασπισμών συνεργαζόμενων κομμάτων, των οποίων 
οι συνδυασμοί ανακηρύχθηκαν από τον Αρειο Πάγο για 
τη συμμετοχή τους στις εθνικές εκλογές της 25ης Σε¬ 
πτεμβρίου 2015, ήτοι«ΣΥΝΑΣΠΙΣΜΟΣ ΡΙΖΟΣΠΑΣΤΙΚΗΣ 
ΑΡΙΣΤΕΡΑΣ», «ΝΕΑ ΔΗΜΟΚΡΑΤΙΑ», «ΛΑΪΚΟΣ ΣΥΝΔΕΣ¬ 
ΜΟΣ - ΧΡΥΣΗ ΑΥΓΗ», «ΤΟ ΠΟΤΑΜΙ», «ΚΟΜΜΟΥΝΙΣΤΙΚΟ 
ΚΟΜΜΑ ΕΛΛΑΔΑΣ», «ΑΝΕΞΑΡΤΗΤΟΙ ΕΛΛΗΝΕΣ ΕΘΝΙΚΗ 
ΠΑΤΡΙΩΤΙΚΗ ΔΗΜΟΚΡΑΤΙΚΗ ΣΥΜΜΑΧΙΑ», «ΟΡΓΑΝΩΣΗ 
ΚΟΜΜΟΥΝΙΣΤΩΝ ΔΙΕΘΝΙΣΤΩΝ ΕΛΛΑΔΑΣ (Ο.Κ.Δ.Ε.)», 
«ΟΑΚΚΕ - Οργάνωση για την Ανασυγκρότηση του ΚΚΕ», 
«ΚΟΙΝΩΝΙΑ», «ΕΛΛΗΝΙΚΗ ΛΑΪΚΗ ΔΗΜΟΚΡΑΤΙΚΗ ΑΠΕ¬ 
ΛΕΥΘΕΡΩΣΗ (ΕΛ.ΛΑ.Δ.Α.)», «ΕΝΙΑΙΟ ΠΑΛΛΑΪΚΟ ΜΕΤΩΠΟ 
(Ε.ΠΑ.Μ.)», «ΛΑΪΚΗ ΕΝΟΤΗΤΑ», «δημιουργία, ξανά! Θάνος 
Τζήμερος», «ΕΝΩΣΗ ΚΕΝΤΡΩΩΝ», «ΚΚΕ (μ-λ) - Μ-Λ ΚΚΕ - 
ΕΚΛΟΓΙΚΗ ΣΥΝΕΡΓΑΣΙΑ», «ΔΗΜΟΚΡΑΤΙΚΟΙ, κοινωνία 
αξιών, Κόμμα Πειρατών Ελλάδας», «ΑΝΤΙΚΑΠΙΤΑΛΙΣ- 
ΤΙΚΗ ΑΡΙΣΤΕΡΗ ΣΥΝΕΡΓΑΣΙΑ για την ΑΝΑΤΡΟΠΗ - 
ΑΝΤ.ΑΡ.ΣΥ.Α., Μέτωπο της Αντικαπιταλιστικής, Επανα¬ 
στατικής, Κομμουνιστικής Αριστερός και της Ριζοσπα¬ 
στικής Οικολογίας - εκλογική συνεργασία με Εργατικό 
Επαναστατικό Κόμμα - Ε.Ε.Κ. και ανένταχτους/ες αγω- 
νιστές/στριες της αριστερός», «ΠΑΤΡΙΩΤΙΚΗ ΕΝΩΣΗ - 
ΕΛΛΗΝΙΚΗ ΛΑΪΚΗ ΣΥΣΠΕΙΡΩΣΙΣ «ΕΛ.ΛΑ.Σ.»», «ΔΗΜΟ¬ 
ΚΡΑΤΙΚΗ ΣΥΜΠΑΡΑΤΑΞΗ (ΠΑΝΕΛΛΗΝΙΟ ΣΟΣΙΑΛΙΣΤΙΚΟ 
ΚΙΝΗΜΑ - ΔΗΜΟΚΡΑΤΙΚΗ ΑΡΙΣΤΕΡΑ)», αντιστοιχεί στο 
20% του συνολικού χρόνου που αναφέρεται στην παρά¬ 
γραφο 6 και εκφράζεται, σύμφωνα με τα αναφερόμενα 
στην ίδια παράγραφο, στον αντίστοιχο προς ποσό έξι 
εκατομμυρίων (6.000.000) ευρώ, χρόνο για την προβο¬ 
λή στην ΕΡΤ Α.Ε. και στους ιδιωτικούς ενημερωτικούς 
τηλεοπτικούς σταθμούς εθνικής εμβέλειας ελεύθερης 
λήψης και στον αντίστοιχο προς ποσό διακοσίων πε¬ 
νήντα χιλιάδων (250.000) ευρώ, χρόνο για την προβολή 
στους φορείς παροχής συνδρομητικών τηλεοπτικών 
υπηρεσιών κάθε μορφής, με βάση τους τελευταίους προ 
της 28ης Αυγούστου 2015 θεωρημένους από την οικεία 
Δ.Ο.Υ. τιμοκαταλόγους. 

12. Σύμφωνα με την παράγραφο 7γ, το ποσοστό είκοσι 
τοις εκατό (20%) του συνολικού χρόνου της παραγρά¬ 


φου 6, που αφορά στην μετάδοση διαφημιστικών μηνυ¬ 
μάτων από την ΕΡΤ Α.Ε., τους ιδιωτικούς ενημερωτικούς 
τηλεοπτικούς σταθμούς εθνικής εμβέλειας ελεύθερης 
λήψης και τους φορείς παροχής συνδρομητικών τηλε¬ 
οπτικών υπηρεσιών, κατανέμεται μεταξύ των πολιτικών 
κομμάτων και των συνασπισμών συνεργαζόμενων κομ¬ 
μάτων της παραγράφου 11 της παρούσας ισομερώς, ήτοι 
κάθε πολιτικό κόμμα ή συνασπισμός συνεργαζόμενων 
κομμάτων από τα αναφερόμενα στην παράγραφο 11 της 
παρούσας δικαιούται χρόνο μετάδοσης διαφημιστικών 
μηνυμάτων, ο οποίος εκφράζεται κατά τα αναλυτικά 
οριζόμενα στην παράγραφο 6 σε ευρώ και ισούται με 
τον αντίστοιχο προς ποσό εξήντα τριών χιλιάδων εκα¬ 
τόν πενήντα επτά ευρώ και ογδόντα εννέα εκατοστών 
(63.157,89 €) για τη μετάδοση μηνυμάτων από την ΕΡΤ Α.Ε. 
και τους ιδιωτικούς ενημερωτικούς τηλεοπτικούς σταθ¬ 
μούς εθνικής εμβέλειας ελεύθερης λήψης και στο ποσό 
των δύο χιλιάδων εξακοσίων τριάντα ενός ευρώ και 
πενήντα επτά εκατοστών (2.631,57 €) για τη μετάδοση 
μηνυμάτων από τους φορείς παροχής συνδρομητικών 
τηλεοπτικών υπηρεσιών κάθε μορφής. Τα ποσά αυτά 
προκύπτουν από τη διαίρεση αφ’ ενός του αντίστοι¬ 
χου προς ποσό ενός εκατομμυρίου διακοσίων χιλιάδων 
(1.200.000) ευρώ χρόνου και αφ' ετέρου του αντίστοιχου 
προς ποσό πενήντα χιλιάδων ευρώ (50.000) χρόνου, με 
βάση τους τελευταίους προ της 28ης Αυγούστου 2015 
θεωρημένους από την οικεία Δ.Ο.Υ. τιμοκαταλόγους, με 
τον αριθμό δεκαεννέα (19), ήτοι τον συνολικό αριθμό 
των κομμάτων και των συνασπισμών συνεργαζόμενων 
κομμάτων, οι συνδυασμοί των οποίων ανακηρύχθηκαν 
από τον Αρειο Πάγο για τη συμμετοχή τους στις εθνικές 
εκλογές της 20ης Σεπτεμβρίου 2015. 

13. α. Ο συνολικός χρόνος των παραγράφων 6, 8 και 
11 για την μετάδοση διαφημιστικών μηνυμάτων των πο¬ 
λιτικών κομμάτων και συνασπισμών συνεργαζόμενων 
κομμάτων, οι συνδυασμοί των οποίων ανακηρύχθηκαν 
από τον Αρειο Πάγο για τη συμμετοχή τους στις εθνικές 
εκλογές της 20ης Σεπτεμβρίου 2015, κατανέμεται στην 
ΕΡΤ Α.Ε. και στους ιδιωτικούς νομίμως λειτουργούντες 
ενημερωτικούς τηλεοπτικούς σταθμούς εθνικής εμβέ¬ 
λειας ελεύθερης λήψης, ως εξής: 

- ΜΕΘΑ ΘΗΑΝΝΕΙ 26,82%, 

- ΑΝΤΕΝΝΑ Τ.ν. 27,72%, 

- ΑΙΡΗΑ Τ.ν. 16,05%, 

- 3ΤΑΡ 12,36%, 

- ΣΚΑΪ 11,52%, 

- ΜΑΚΕΔΟΝΙΑ Τ.ν. 0,07%, 

- Ε Τ.ν. 3,02%, 

- ΕΡΤ Α.Ε. 2,19%, 

- ΑΡΤ 0,25%. 

β. Ο συνολικός χρόνος των παραγράφων 6, 8 και 11 
για την μετάδοση διαφημιστικών μηνυμάτων των πολι¬ 
τικών κομμάτων και των συνασπισμών συνεργαζόμενων 
κομμάτων, οι συνδυασμοί των οποίων ανακηρύχθηκαν 
από τον Αρειο Πάγο για τη συμμετοχή τους στις εθνι¬ 
κές εκλογές της 20ης Σεπτεμβρίου 2015, κατανέμεται 
στους φορείς παροχής συνδρομητικών τηλεοπτικών 
υπηρεσιών, ως εξής: 

- ΡΟΒΤΗΝΕΤΜΕΩΙΑ Α.Ε. 50% 

- ΟΤΕ Α.Ε. 50% 

14. Ο χρόνος μετάδοσης διαφημιστικών μηνυμάτων, 
που δικαιούνται σύμφωνα με τις παραγράφους 11 και 12 
τα κόμματα και οι συνασπισμοί συνεργαζόμενων κομμά- 

των, που διέθεταν κοινοβουλευτική ομάδα στη διαλυ- 
θείσα με το Π.δ. 66/2015 (Α' 107) Βουλή ή που εξέλεξαν 
βουλευτή στις εθνικές εκλογές του Ιανουάριου 2015, 
προστίθεται στο χρόνο που τους κατανέμεται με βάση 
τις παραγράφους 8 έως 10 της παρούσας. 

15. Ο χρόνος που διατίθεται για τη μετάδοση διαφη¬ 
μιστικών μηνυμάτων των πολιτικών κομμάτων ή συνα¬ 
σπισμών κομμάτων, οι συνδυασμοί των οποίων ανακη¬ 
ρύχθηκαν από τον Άρειο Πάγο για τη συμμετοχή τους 
στις εθνικές εκλογές της 20ης Σεπτεμβρίου 2015, στους 
ιδιωτικούς νομίμως λειτουργούντες ενημερωτικούς 
τηλεοπτικούς σταθμούς εθνικής εμβέλειας ελεύθερης 
λήψης, καθώς και στους φορείς παροχής συνδρομητι¬ 
κών ραδιοφωνικών και τηλεοπτικών υπηρεσιών κάθε 
μορφής, δεν επιτρέπεται να υπερβαίνει το είκοσι τοις 
εκατό (20%) του ημερήσιου χρόνου μετάδοσης ραδιο¬ 
φωνικών ή τηλεοπτικών προγραμμάτων, αντίστοιχα. Ο 
καταμερισμός του χρόνου αυτού δεν επιτρέπεται να 
υπερβαίνει τα τέσσερα λεπτά της ώρας (4') ανά ώρα, 
μη συνυπολογιζόμενου του επιτρεπόμενου ανά ώρα 
ορίου των δώδεκα λεπτών (12') του χρόνου μετάδοσης 
διαφημιστικών μηνυμάτων. 

16. Ο χρόνος που διατίθεται για την μετάδοση δι¬ 
αφημιστικών μηνυμάτων των πολιτικών κομμάτων ή 
συνασπισμών κομμάτων, οι συνδυασμοί των οποίων 
ανακηρύχθηκαν από τον Άρειο Πάγο για τη συμμετοχή 
τους στις εθνικές εκλογές της 20ης Σεπτεμβρίου 2015, 
στους ιδιωτικούς ενημερωτικούς τηλεοπτικούς σταθ¬ 
μούς, περιφερειακής και τοπικής εμβέλειας καθώς και 
στους ραδιοφωνικούς σταθμούς, καθορίζεται σε οκτώ 
(8') λεπτά της ώρας ημερησίως. Για την κατανομή του 
χρόνου της παραγράφου αυτής εφαρμόζονται αναλό- 
γως οι διατάξεις της παρούσας απόφασης που αφορούν 
στους ιδιωτικούς νομίμως λειτουργούντες ενημερωτι¬ 
κούς τηλεοπτικούς σταθμούς εθνικής εμβέλειας ελεύ¬ 
θερης λήψης. 

17. Ο χρόνος μετάδοσης διαφημιστικών μηνυμάτων 
ή μηνυμάτων κοινωνικού περιεχομένου των πολιτικών 
κομμάτων ή συνασπισμών κομμάτων, οι συνδυασμοί των 
οποίων ανακηρύχθηκαν από τον Άρειο Πάγο για τη 
συμμετοχή τους στις εθνικές εκλογές της 20ης Σεπτεμ¬ 
βρίου 2015, στο ραδιόφωνο της ΕΡΤ Α.Ε., καθορίζεται σε 
δέκα (ΙΟ') λεπτά της ώρας ημερησίως. Γ ια την κατανο¬ 
μή του χρόνου της παραγράφου αυτής εφαρμόζονται 
αναλόγως οι διατάξεις της παρούσας απόφασης που 
αφορούν στους ιδιωτικούς νομίμως λειτουργούντες ενη¬ 
μερωτικούς τηλεοπτικούς σταθμούς εθνικής εμβέλειας 
ελεύθερης λήψης. 

18. Η ΕΡΤ Α.Ε. και οι νομίμως λειτουργούντες ιδιωτικοί 
ενημερωτικοί τηλεοπτικοί σταθμοί εθνικής, περιφερει¬ 
ακής και τοπικής εμβέλειας και ιδιωτικοί ενημερωτικοί 
ραδιοφωνικοί σταθμοί, υποχρεούνται να διαθέτουν το 
ένα τρίτο (1/3) του χρόνου των δελτίων ειδήσεων για 
την παρουσίαση της προεκλογικής δραστηριότητας 
των κομμάτων και των συνασπισμών των κομμάτων οι 
συνδυασμοί των οποίων ανακηρύχθηκαν από τον Άρειο 
Πάγο για τη συμμετοχή τους στις εθνικές εκλογές της 
20ης Σεπτεμβρίου 2015. Από τη ρύθμιση αυτή εξαιρού¬ 
νται τα δελτία ειδήσεων κάτω των πέντε (5') λεπτών. 

19. Οι δημόσιοι και οι ιδιωτικοί νομίμως λειτουργού- 
ντες ενημερωτικοί τηλεοπτικοί σταθμοί εθνικής και 
περιφερειακής εμβέλειας και οι δημόσιοι και ιδιωτικοί 
ενημερωτικοί ραδιοφωνικοί σταθμοί, καθώς και οι φο¬ 


ρείς συνδρομητικών ραδιοφωνικών και τηλεοπτικών 
υπηρεσιών κάθε μορφής, οφείλουν να μεριμνούν, ώστε 
η προβολή, κατά την διάρκεια δελτίων ειδήσεων, εκ¬ 
πομπών πολιτικού διαλόγου ή άλλων ενημερωτικών 
εκπομπών, συνεντεύξεων σχετικά με τις θέσεις και την 
δραστηριότητα των πολιτικών κομμάτων ή συνασπισμών 
κομμάτων, οι συνδυασμοί των οποίων ανακηρύχθηκαν 
από τον Άρειο Πάγο για τη συμμετοχή τους στις εθνικές 
εκλογές της 20ης Σεπτεμβρίου 2015, να μην παραβιάζει 
την αρχή της αναλογικής ισότητας. Η τήρηση της αρχής 
της αναλογικής ισότητας πρέπει να διέπει εν γένει τα 
δελτία ειδήσεων και τα προγράμματά τους, ώστε να 
επιτευχθεί η ουσιαστική ενημέρωση των πολιτών για τις 
θέσεις και τις δραστηριότητες των πολιτικών κομμάτων 
ή συνασπισμών κομμάτων και εξετάζεται σύμφωνα με 
την ισχύουσα νομοθεσία. 

20. Απαγορεύεται η καταβολή στους ραδιοφωνικούς 
και τηλεοπτικούς σταθμούς οποιουδήποτε οικονομι¬ 
κού ή άλλου είδους ανταλλάγματος για την συμμε¬ 
τοχή εκπροσώπων των πολιτικών κομμάτων και των 
συνασπισμών συνεργαζόμενων κομμάτων της παρούσας 
απόφασης ή των υποψήφιων βουλευτών τους σε δελτία 
ειδήσεων ή άλλες εκπομπές. 

21. Η ΕΡΤ Α.Ε. και οι ιδιωτικοί νομίμως λειτουργούντες 
ενημερωτικοί ραδιοφωνικοί και τηλεοπτικοί σταθμοί 
ελεύθερης λήψης, καθώς και οι φορείς παροχής συν¬ 
δρομητικών ραδιοφωνικών και τηλεοπτικών υπηρεσιών 
κάθε μορφής υποχρεούνται να μη μεταδίδουν ή ανα¬ 
μεταδίδουν οποιαδήποτε δημοσκόπηση ή αποτέλεσμα 
δημοσκόπησης, πανελλήνιου ή τοπικού χαρακτήρα, με 
οποιονδήποτε τρόπο κι αν διενεργείται αυτή ή σχολι¬ 
ασμό αυτής, σχετικά με τις πολιτικές τάσεις, απόψεις 
και προτιμήσεις της κοινής γνώμης για πολιτικά κόμ¬ 
ματα, πολιτικές θέσεις και πρόσωπα ή άλλα ζητήματα 
που συνδέονται με το αντικείμενο των εκλογών της 
παρούσας απόφασης μία (1) ημέρα πριν από την διε¬ 
νέργεια των εκλογών για την ανάδειξη των μελών της 
Βουλής των Ελλήνων και έως την 19η ώρα της ημέρας 
της ψηφοφορίας. Κατά τα λοιπά, για την διενέργεια 
και αναμετάδοση των δημοσκοπήσεων και εν γένει των 
ερευνών γνώμης στην διάρκεια της προεκλογικής πε¬ 
ριόδου ισχύουν οι διατάξεις του Ν. 3603/2007 (Α' 188), 
όπως αυτός ισχύει. 

22. Κατά την διάρκεια της προηγούμενης ημέρας, κα¬ 
θώς και κατά την ημέρα διεξαγωγής των εκλογών για 
την ανάδειξη των μελών του Εθνικού Κοινοβουλίου και 
μέχρι τις 19:00 δεν επιτρέπεται η μετάδοση διαφημιστι¬ 
κών μηνυμάτων και συγκεντρώσεων ή άλλων πολιτικών 
εκδηλώσεων των κομμάτων, καθώς και η μετάδοση εκ¬ 
πομπών προεκλογικού διαλόγου ή εκτιμήσεων για το 
εκλογικό αποτέλεσμα με εξαίρεση τις δηλώσεις των 
αρχηγών των πολιτικών κομμάτων που γίνονται κατά 
την διάρκεια της εκλογικής διαδικασίας. 

23. Το Εθνικό Συμβούλιο Ραδιοτηλεόρασης (Ε.Σ.Ρ.) με¬ 
ριμνά για την τήρηση των υποχρεώσεων που απορρέουν 
από την παρούσα απόφαση και μπορεί να ζητά, για τον 
έλεγχο αυτών, οποιοδήποτε στοιχείο. Η μη τήρηση των 
υποχρεώσεων αυτών αποτελεί παραβίαση της νομοθε¬ 
σίας που διέπει την λειτουργία των ιδιωτικών ραδιοτη¬ 
λεοπτικών σταθμών, κατά την έννοια των άρθρων 4 και 8 
του Ν. 2328/1995 (Α' 159), καθώς και του άρθρου 12 και της 
παραγράφου 3 του άρθρου 15 του Ν. 2644/1998 (Α' 233), 
όπως ισχύουν. 

Ειδικώς η μη τήρηση των υποχρεώσεων της παραγρά¬ 
φου 21 του παρόντος επισύρει τις κυρώσεις του Ν. 3603/ 
2007, όπως ισχύει. Το Ε.Σ.Ρ. μπορεί, στο πλαίσιο των 
σχετικών ελεγκτικών αρμοδιοτήτων του, να ζητά από 
τους ραδιοφωνικούς και τηλεοπτικούς σταθμούς την 
υποβολή, εντός ευλόγου χρόνου, συγκεκριμένων στοι¬ 
χείων. 

24. Από την έναρξη ισχύος της παρούσας καταργείται 
η υπ’ αριθμ. 14602/2015 κοινή απόφαση των Υπουργών 
Εσωτερικών και Διοικητικής Ανασυγκρότησης και Επι¬ 
κράτειας (Β' 1870). Ο χρόνος προβολής από τα δημόσια 
και ιδιωτικά ραδιοτηλεοπτικά μέσα ελεύθερης και συν¬ 
δρομητικής λήψης κάθε μορφής, των κομμάτων και των 
συνασπισμών συνεργαζόμενων κομμάτων, που τυχόν 
έχει αξιοποιηθεί από αυτά μέχρι την έναρξη ισχύος 


της παρούσας απόφασης, με βάση την καταργούμενη 
με το προηγούμενο εδάφιο υπ’ αριθμ. 14602/2015 κοινή 
απόφαση των Υπουργών Εσωτερικών και Διοικητικής 
Ανασυγκρότησης και Επικράτειας (Β' 1870), αφαιρείται 
από το χρόνο που τους διατίθεται με την παρούσα. 

25. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2015 

οι ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 

ΑΝΑΣΥΓΚΡΟΤΗΣΗΣ ΕΠΙΚΡΑΤΕΙΑΣ 

ΑΝΤΩΝΙΟΣ ΜΑΝΙΤΑΚΗΣ ΕΛΕΥΘΕΡΙΟΣ ΠΑΠΑΓΕΩΡΓΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.οιι·) 


Ηλεκτρονική Διεύθυνση: ήΙίρ://νννννν.βί. 9 Γ - β-πιαϊΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 02019731209150008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































